ट्रेचिंग ग्राउंड के लिए जमीन नहीं हो पाई चिह्नित, कैसे हो कचरा प्रबंधन
बस्ती के आस पास लग जाते हैं कचरे के ढेर, ग्रामीण परेशान
भास्कर संवाददाता | उनाव
कस्बा उनाव में ग्राम पंचायत ट्रंचिंग ग्राउंड नहीं बना सकी है। नगर से निकलने वाले कचरे को कहीं भी फेंक दिया जाता है और उस कचरे में आग लगा दी जाती है। दिन भर कचरे में आग सुलगती रहती है और धुएं से लोग परेशान होते हैं। ट्रंचिंग ग्राउंड के अभाव में कचरे का प्रबंधन नहीं हो रहा है। प्रतिदिन निकलने वाले कचरे का विनिष्टीकरण कहां हो। ग्राम पंचायत यह भी तय नहीं कर सकी है। कस्बा में जगह-जगह कचरे के ढेर लगे हुए हैं।
कस्बा उनाव बालाजी आबादी के लिहाज से जिले की सबसे बडी ग्राम पंचायत है। कस्बा की वर्तमान आवादी दस हजार से ज्यादा है। इसके अलावा यहां प्राचीन भगवान भास्कर का मंदिर है। यहां दर्शन करने प्रत्येक रविवार और बुधवार को दर्शनार्थी आते हैं। इसके अलावा अन्य पर्व पर विशाल मेले का आयोजन भी होता है। इनमें डोल ग्यारस पर सबसे बड़े मेले का आयोजन होता है। इसके बाद भी ग्राम पंचायत कस्बे को स्वच्छ रखने के लिए कारगर कदम नहीं उठा रही है। नगर में जगह-जगह फैली गंदगी से लोग परेशान हैं। कचरे के ढेर पर सूअरों का जमावड़ा रहता है। कचरे के ढेर को सूअर और मवेशी फैला देते हैं। खास बात यह है कि यहां जिला प्रशासन के अधिकारी भी कई बार दौरा करने आएं हैं, लेकिन उन्होंने भी कोई कदम नहीं उठाए।
यहां हमेशा लगे रहते हैं कचरे के ढेर
नगर के मुख्य मार्ग दतिया दरबाजा, भांडेर रोड पुलिया और बालाजी मंदिर के समीप स्थित मुक्तिधाम मार्ग पर हमेशा कचरे के ढेर लगे रहते हैं। इन कचरे के ढेर से अंदाजा लगाया जा सकता है कि ग्राम पंचायत किस तरह साफ सफाई के प्रति गंभीर है।
ट्रेचिंग ग्राउंड के लिए जमीन का अभाव
ग्राम पंचायत उनाव में साफ सफाई को लेकर पंचायत प्रतिनिधि गंभीर नहीं हैं। हालात यह हैं कि अभी तक पंचायत ने ट्रंचिंग ग्राउंड बनवाने के लिए सरकारी जमीन की तलाश भी नहीं की। जिस कारण ट्रंचिंग ग्राउंड बनकर तैयार नहीं हो सका है। सफाई कर्मचारी कहीं भी कचरे के ढेर लगाकर छोड़ देते हैं और उसमें आग लगा देते हैं।
नहीं रखवाए डस्टबिन
ग्राम पंचायत ने कस्बा को स्वच्छ बनाने हेतु जगह-जगह डस्टबिन नहीं रखवाए हैं। यहां तक कि कस्बा की सार्वजनिक जगह पर भी कचरादान रखवाना उचित नहीं समझा गया। सबसे ज्यादा कचरा बस स्टैंड पर फैलता है। यहां चाय, नाश्ता, फल ठेले वाले आदि दुकानें रखी जाती हैं। दुकानदार बस स्टैंड पर ही कचरा फैला देते हैं।
उनाव में सफाई कर्मचारियों ने कचरे को एकत्रित कर आग लगा दी।
सुविधाओं के अभाव में पंचायत गंभीर नहीं
कचरा प्रबंधन के लिए ट्रंचिंग ग्राउंड का अभाव है। सुविधाओं के अभाव में भी पंचायत साफ सफाई पर गंभीर नहीं है। साधनों की उपलब्धता हो तो धार्मिक स्थल को और अधिक साफ सुथरा बनाया जा सकता है। लक्ष्मण सिंह यादव, सरपंच, ग्रापं, उनाव
mag_Deva hin_Deva kas_Deva hin_Deva hin_Deva hin_Deva hin_Deva mag_Deva hin_Deva awa_Deva hin_Deva hin_Deva hin_Deva hin_Deva